**ZK/1-5/2021.**

**Határozat: 128**

**Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2021. augusztus 25-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2021. augusztus 25-én** 08,00 órai kezdettel megtartott **nyílt** üléséről.

Jelen vannak: Czimondor Nándor alpolgármester, Kötő Attila, Magyarné Kovács Judit, Stégli János, Végh Andor János és Vlasicsné Dörgönye Márta képviselők, Dr. Szentgyörgyvölgyi Eszter jegyző.

Az ülésen nincs jelen: Novák Ferenc polgármester.

Tanácskozási joggal jelen van: Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Czimondor Nándor: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Végh Andor János és Vlasicsné Dörgönye Márta képviselőket.

Czimondor Nándor: Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Czimondor Nándor: Javaslatot tesz a napirendi pontra és ismerteti azt.

**Napirend:**

1. **Szociális tűzifa pályázat benyújtása**

Előadó: Novák Ferenc polgármester

Novák Ferenc: Szavazásra teszi fel a napirend elfogadására vonatkozó ügyrendi javaslatot.

Képviselőtestület 6 igen szavazattal, ellenszavazat és tartózkodás nélkül a napirend elfogadására vonatkozó ügyrendi javaslatot elfogadta.

**Az elfogadott napirend:**

1. **Szociális tűzifa pályázat benyújtása**

Előadó: Czimondor Nándor alpolgármester

**Napirend tárgyalása:**

**1. Szociális tűzifa pályázat benyújtása** Előadó: Czimondor Nándor alpolgármester  
 (Előterjesztés a jegyzőkönyvhöz mellékelve.)

Vlasicsné Dörgönye Márta Ismerteti az összevont bizottság határozatát:

**Gazdasági Bizottság 17/2021. (VIII.25.) számú határozata és a Humánpolitikai és Ügyrendi Bizottság 14/2021. (VIII.25.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását.

Czimondor Nándor: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 128/2021. (VIII.25.) számú határozata:**

Zalakaros Város Önkormányzat Képviselőtestülete

1./ a Magyarország 2021. évi központi költségvetéséről szóló 2020. évi XC. törvény 3. számú melléklet 1.2.2.1. pont szerinti településiönkormányzatok szociális célú tüzelőanyag vásárlásához kapcsolódó támogatására 178 m3-re igényt nyújt be a Magyar Államkincstár Zala Megyei Igazgatóságához.

2./ a támogatás igénybevételéhez szükséges 178.000 Ft+ÁFA (226.060, - Ft) saját forrást az önkormányzat 2021. évi költségvetése szociális keretének terhére biztosítja.

3./ vállalja a tűzifa szállításából eredő költségeket, azok fedezetét a 2021. évi költségvetése szociális keretének terhére biztosítja.

4./ a szociális célú tűzifában részesülőktől ellenszolgáltatást nem kér.

Határidő: 2021. augusztus 31.  
Felelős: Novák Ferenc polgármester  
Operatív felelős: Sárempekné Bakonyi Judit igazgatási ügyintéző  
 Horváthné Juhász Barbara pénzügyi osztályvezető – tájékoztatásul a   
 költségvetés számára

Czimondor Nándor: Mivel a nyílt ülésen további tárgyalandó napirend nem volt, megköszönte a részvételt és az ülést 08,10 órakor bezárta.

Kmft.

Czimondor Nándor Dr. Szentgyörgyvölgyi Eszter

Alpolgármester Jegyző

Végh Andor János Vlasicsné Dörgönye Márta

Jkv. hitelesítő Jkv. hitelesítő